Správa zo zahraničnej pracovnej cesty - osnova
1.  Účastník ZPC:
Mgr. Karol Jakubík
Štátny radca
MŠVVaŠ SR 
Odbor stredných odborných škôl a konzervatórií
Stromová 1
831 30 Bratislava
2.  Zahraničná pracovná cesta:
Belgicko
Brusel
28. 2. 2013 – 1. 3. 2013 
Európska komisia,  Madou Plaza – room 08/SDR Place Madou 1 B-1210 Brussels/Belgium
Pracovné stretnutie skupiny zameranej na odborné vzdelávanie a prípravu k otázke predčasného ukončovania školskej dochádzky
Cestovné náklady refundované EK, pobytové náklady hradené MŠVVaŠ SR
3.  Rámcový program pobytu:
28. 2. 2013
15:05 odlet z Viedne
17:00 prílet do Bruselu
18:30 príchod na hotel
1. 3. 2013
8:30 registrácia účastníkov pracovnej skupiny
9:00 začiatok rokovania
16:30 koniec rokovania
19:55 odlet z Bruselu
21:45 prílet do Viedne
4.  Stručný priebeh rokovaní, resp.  študijného pobytu:
09:00: Otvorenie EK 
09:15-10:00 Predstavenie členov pracovnej skupiny 
Diskusia medzi jednotlivými účastníkmi pracovnej skupiny o predčasnom ukončovaní školskej dochádzky.
10:00-10:45: Analýza predčasného ukončovania školskej dochádzky v OVP (Cedefop) 
Cedefop informoval účastníkov stretnutia o údajoch, ktoré získal na základe porovnania progresu jednotlivých krajín v oblasti opatrení podporujúcich zamedzovaniu predčasnému ukončovaniu školskej dochádzky, pričom tieto úlohy vyplávajú z Brugského komuniké. Tento aktuálny prehľad oboznamuje členov pracovnej skupiny o opatreniach ktoré  členské štáty realizovali v tejto oblasti.
10:45- 11.00 Prestávka
11:00-13:00: Ako členské štáty pristupujú k problematike predčasného ukončovania školskej dochádzky? 
Česká republika a Dánsko prezentovali ich prístup k predčasnému ukončovaniu školskej dochádzky. Následne členovia pracovnej skupiny diskutovali o špecifikách, spoločných bodoch a rozdieloch v prezentovaných prístupoch.
13:00-14:00 Obedová prestávka
14:00-16:00: Aktivity odborného vzdelávania a prípravy na roky 2013–2014 
Členovia pracovnej skupiny diskutovali a prerokovali pracovný program pracovnej skupiny zameranej na OVP.
16:00 - 16:30: Záver/Rôzne
5.  Odporúčané závery:
Problematiku predčasného ukončovania školskej dochádzky je potrebné sústavne monitorovať. Vzhľadom na to, že Slovenská republika má spolu s Českou republikou najlepšie ukazovatele v tejto oblasti (5%) nie je potrebné v dohľadnej dobe realizovať mimoriadne opatrenia alebo stratégiu na zamedzovanie predčasného ukončovania školskej dochádzky, tak ako je tomu napr. na Malte, v Španielsku alebo na Cypre. 
Ako účastníci skupiny sme sa zhodli v tom, že je potrebný kvalitný zber údajov na zabezpečenie efektívnych politík v tejto oblasti. V nadväznosti nato by daný problém v rámci SR vyriešil Rezortný informačný systém (ďalej len „RIS“). Rovnako si treba uvedomiť, že niektoré krajiny majú vyššie hodnoty predčasného ukončovania školskej dochádzky kvôli tomu, že v nej osobitne vymedzený aj odliv žiakov z odborného vzdelávania a prípravy, pričom v oficiálnych údajoch Cedefopu sa za SR tieto údaje neuvádzajú. 
V rámci preventívnych opatrení v tejto oblasti boli spomenuté najmä už vyššie uvedený kvalitný zber údajov, ktorý je potrebný na objektívne meranie predčasného ukončovania školskej dochádzky a nastavenia nástrojov na jeho obmedzenie. Rovnako je potrebné pracovať a odlišovať pojmy „early schol leaving“ a „drop out“, kde s v mnohých prípadoch za predčasne ukončenú školskú dochádzku považujú aj prípady, kedy žiak napr. prepadne, prestúpi na inú školu alebo na iný odbor vzdelávania. Aj toto je jeden z faktorov, ktorý ovplyvňovali výsledné údaje. 
Ďalším opatrením je otázka kariérneho poradenstva, ktorá je v popredí mnohých európskych krajín – medzi inými aj v prezentovanom Dánsku. Kariérne poradenstvo bolo taktiež predmetom prezentácie Českej republiky. 
Ďalším opatrením, ktoré je zamerané na odborné vzdelávanie a prípravu  (ďalej len „OVP“) a súvisí nepriamo aj s predčasným ukončovaním školskej dochádzky je podpora duálneho systému vzdelávania. Na stretnutí niekoľkokrát odznela výzva, aby členské štáty podporovali tento systém vzdelávania, ktorý bol charakterizovaný aj ako účinný nástroj pred nezamestnanosťou. Vo svojej prezentácii ho deklarovali aj zástupcovia Cedefopu. 
Podporovať by sa mala aj mobilita študentov, či systém monitorovania zamestnanosti a rozvoj kompetencií učiteľov a lektorov v rámci celoživotného vzdelávania, či inštitúcie tzv. „druhej šance (Malta, Maďarsko).
Všetky nastolené problémy a otázky sú predmetom návrhu plánu pracovných úloh pracovnej skupiny OVP. Vychádzajú zo Stratégie 2020, kde sa deklaruje, že predčasné ukončenie školskej dochádzky by nemalo byť viac ako 10%.
6.   Prehľad prinesenej dokumentácie a miesto jej uloženia
7.   Osobitne vyhodnotený očakávaný prínos ZPC
Osobitným prínosom ZPC je oboznámenie sa s problematikou predčasného ukončovania školskej dochádzky v ostatných členských krajinách, ako aj s krokmi, ktoré podnikajú krajiny, kde sú hodnoty predčasného ukončenia školskej dochádzky pomerne vysoké. Zároveň prostredníctvom prezentácie Českej republiky bolo možné porovnať český systém s tým našim, vzhľadom nato, že obe krajiny majú približne rovnakú úroveň predčasného ukončovania školskej dochádzky. Spomenuté opatrenia ako kariérne poradenstvo, zber dát, či zavádzanie prvkov duálneho systému vzdelávania sú jednou z priorít rezortu školstva na nasledujúce obdobie.
8.    Spôsob zverejnenia výsledkov ZPC, prenos získaných informácií
Správa zo ZPC.
Súhlasím so zverejnením správy na internete

Správu vypracoval: Mgr. Karol Jakubík
Dátum: 20. 3. 2013
Správu schválil: Ing. Marian Galan, riaditeľ odboru stredných odborných škôl            a konzervatórií